Fostul primar din Baia Mare, Cătălin Cherecheș, va executa un an din pedeapsă în regim închis la Penitenciarul Aiud
Fostul primar al municipiului Baia Mare, Cătălin Cherecheș, extrădat din Germania în România, va executa un an din pedeapsă la Penitenciarul Aiud, în regim închis. Autoritățile din România au prezentat, în cererea de extrădare, și traseul executării pedepsei de cinci ani de închisoare, respectiv penitenciarele unde va fi închis pe perioada executării pedepsei.
Citește și: Afacerist italian, condamnat la 3 ani de închisoare cu suspendare pentru evaziune fiscală
Conform documentelor din procesul de extrădare, Cherecheș a fost dus la Penitenciarul București Rahova pentru perioadă de carantină de 21 de zile, apoi va executa timp de un an pedeapsa în regim închis la Penitenciarul Aiud, pentru ca apoi să fie mutat la Penitenciarul Baia Mare. Avocatul lui Cherecheș, Răzvan Doseanu, a declarat că a fost stabilit acest traseu pentru clientul lui și că au fost indicate inclusiv celula unde va fi deținut, numărul de metri pătrați pe care îi va avea celula și numărul persoanelor din celulă.
El a declarat că pe rolul instanțelor are o contestație în anulare care se judecă la Curtea de Apel Cluj și care vizează incompatibilitatea unuia dintre judecătorii care au pronunțat soluția în apel.
Condamnat pe 24 noiembrie 2023 la 5 ani de închisoare cu executare pentru luare de mită, Cherecheș a reușit să iasă din țară, deși se afla sub control judiciar. Fostul primar al municipiului Baia Mare, Cătălin Cherecheș, a fost reținut la data de 28 noiembrie 2023 de poliție, în orașul german Augsburg. În momentul reținerii, el a opus rezistență și a fost rănit ușor la bărbie.
Asupra lui au fost găsite un act de identitate italian pe numele său, documente din România, alte legitimații și mai multe sume de bani. Cherecheș a fost închis pe 29 noiembrie la penitenciarul din Augsburg-Gablingen. De acolo, el a fost transferat la o închisoare din München, după ce a refuzat extrădarea simplificată.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Ştirea zilei
Afacerist italian, condamnat la 3 ani de închisoare cu suspendare pentru evaziune fiscală
Afacerist italian, condamnat la 3 ani de închisoare cu suspendare pentru evaziune fiscală Bărbatul este acuzat că a vândut fictiv mai multe bunuri între două firme proprii, provocând un prejudiciu de peste 300.000 de lei la bugetul de stat Un om de afaceri italian cu afaceri în domeniul lucrărilor de construcții a fost condamnat la […]
Secțiune Articole Similare
-
Opinii - Comentariiacum 4 zile
Postul Paștelui 2024, cel mai lung și aspru post din an: Interdicții, durată, zile de dezlegare la pește. Obiceiuri și tradiții
-
Opinii - Comentariiacum 5 zile
17 martie: Biserica Ortodoxă îl prăznuiește pe Sfântul Alexie, omul lui Dumnezeu. Tradiții și obiceiuri de Ziua Șarpelui
-
Opinii - Comentariiacum 4 zile
18 martie: Inventatorul român Traian Vuia realizează, la Paris, primul zbor autopropulsat
-
Opinii - Comentariiacum 2 zile
20 martie, o zi cu zâmbete: Se sărbătorește Ziua Internațională a Fericirii
-
Opinii - Comentariiacum 15 ore
21 martie: Ziua Internaţională a Copiilor Străzii. Să ne îndreptăm atenţia mai mult, măcar pentru o zi, către copiii fără copilărie
-
Ştirea zileiacum 4 zile
Ziarul "Unirea" din Alba Iulia angajează REDACTORI pentru ediția online. Cerințe și responsabilități